《雨过清晓登邻宫钟阁》
宋代·李彭

倦夜思重阁，曙登兴悠哉。殿古木亦老，江阔眼逾开。

宿雨风前落，幽云镜里来。高怀无一欠，客底悲徘徊。

书空复长啸，乌雀莫相猜。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。